Iechyd Planhigion, Cymru Enwi, cymhwyso, cychwyn a dehongli 1 1 Enw’r Rheoliadau hyn yw Rheoliadau Iechyd Planhigion (Ffioedd) (Cymru) 2013. Maent yn gymwys o ran Cymru a deuant i rym ar 2 Awst 2013. 2 Yn y Rheoliadau hyn— a ystyr “y Gyfarwyddeb (“ theDirective ”) yw Cyfarwyddeb y Cyngor 2000/29/EC ar fesurau i amddiffyn rhag dwyn i mewn i’r Gymuned organebau sy’n niweidiol i blanhigion neu gynhyrchion planhigion, a rhag i’r organebau hynny ymledu o fewn y Gymuned ; a b ystyr “y GIP” (“ thePHO ”) yw Gorchymyn Iechyd Planhigion (Cymru) 2006 . 3 Mae i’r termau a ddefnyddir yn y Rheoliadau hyn, ac y defnyddir eu cyfystyron Saesneg yn y Gyfarwyddeb, yr un ystyr yn y Rheoliadau hyn ag a roddir i’w cyfystyron Saesneg yn y Gyfarwyddeb. Ffioedd arolygu mewnforio 2 1 Mae’r rheoliad hwn yn gymwys o ran llwythi o’r canlynol— a planhigion, cynhyrchion planhigion a gwrthrychau eraill o ddisgrifiad a bennir yng ngholofn 1 o Atodlen 1 a restrir yn Rhan B o Atodiad V i’r Gyfarwyddeb, a b hadau Solanaceae , pa un a restrir hwy ai peidio yn y Rhan honno, a ddygir i mewn i Gymru o wlad neu diriogaeth ac eithrio un sydd o fewn yr Undeb Ewropeaidd neu sy’n destun cytundeb a wnaed o dan erthygl 12(6) o’r GIP. 2 Ar yr adeg y mewnforir llwyth y mae’r rheoliad hwn yn gymwys iddo, rhaid i’r mewnforiwr dalu i Weinidogion Cymru— a y ffi a bennir— i yng ngholofn 3 o Atodlen 1 mewn perthynas â llwyth o blanhigyn, cynnyrch planhigion neu wrthrych arall a restrir yng ngholofn 1 o’r Atodlen honno, ac eithrio llwyth o blanhigyn neu gynnyrch planhigion y mae paragraff (ii) o’r is-baragraff hwn yn gymwys iddo; neu ii yng ngholofn 4 o Atodlen 2 mewn perthynas â llwyth o blanhigyn neu gynnyrch planhigion a restrir yng ngholofn 1 o’r Atodlen honno ac sy’n tarddu o wlad a restrir yng ngholofn 3 o’r Atodlen honno; a b y ffioedd a bennir yng ngholofn 3 o Atodlen 3 am wiriad dogfennol a gwiriad adnabod. 3 Ond, pan gynhelir gwiriad iechyd planhigion ar lwyth y tu allan i oriau gwaith yn ystod y dydd, a hynny ar gais y mewnforiwr neu unrhyw berson arall sy’n gyfrifol am y llwyth, y ffi sy’n daladwy o dan baragraff (2)(a) mewn perthynas â’r llwyth hwnnw yw— a y ffi a bennir yng ngholofn 4 o Atodlen 1 os yw’r llwyth yn un y mae paragraff (2)(a)(i) yn gymwys iddo; neu b y ffi a bennir yng ngholofn 5 o Atodlen 2 os yw’r llwyth yn un y mae paragraff (2)(a)(ii) yn gymwys iddo. 4 Yn y rheoliad hwn, ystyr “oriau gwaith yn ystod y dydd” (“ daytime working hours ”) yw unrhyw amser rhwng yr oriau 8.30 a.m. a 5.00 p.m. ar unrhyw ddiwrnod ac eithrio dydd Sadwrn, dydd Sul, Dydd Nadolig, Dydd Gwener y Groglith neu ddiwrnod sy’n ŵyl banc o dan Ddeddf Bancio a Thrafodion Ariannol 1971 . Tatws hadyd: ffioedd 3 1 Mae’r ffioedd a bennir yn Atodlen 4 yn daladwy mewn perthynas â’r swyddogaethau a bennir yng ngholofn 1 o’r Atodlen honno, sy’n ymwneud â chais am y canlynol— a ardystiad o datws hadyd yn unol â rheoliad 9 o’r Rheoliadau Tatws Hadyd; b awdurdodiad i farchnata tatws hadyd yn unol â rheoliad 8 o’r Rheoliadau hynny. 2 Mae’r ffi sy’n daladwy mewn perthynas â swyddogaeth yn ddarostyngedig i unrhyw leiafswm ffi a bennir yng ngholofn 3 o Atodlen 4 mewn perthynas â’r swyddogaeth honno. 3 Rhaid talu’r ffi mewn perthynas â swyddogaeth a bennir yn Atodlen 4 i Weinidogion Cymru neu i unrhyw berson a awdurdodir gan Weinidogion Cymru i gyflawni’r swyddogaeth honno o dan y Rheoliadau Tatws Hadyd ar ran Gweinidogion Cymru. 4 Yn y rheoliad hwn, ystyr “y Rheoliadau Tatws Hadyd” (“ the Seed Potatoes Regulations ”) yw Rheoliadau Tatws Hadyd (Cymru) 2006 . Ffioedd am drwyddedau iechyd planhigion 4 1 Mae’r ffioedd sy’n daladwy o dan y rheoliad hwn yn ymwneud â thrwydded a ddisgrifir yn erthygl 40 neu 41 o’r GIP. 2 Mewn perthynas â chais neu arolygiad o fath a ddisgrifir yng ngholofn 2 o Atodlen 5, rhaid i berson dalu i Weinidogion Cymru y ffi a bennir yng ngholofn 3 o’r Atodlen honno mewn perthynas â’r math hwnnw o gais neu arolygiad. Ffioedd am awdurdodi pasbortau planhigion 5 1 Rhaid talu’r ffi a bennir ym mharagraff (2) i Weinidogion Cymru mewn perthynas ag unrhyw arolygiad (gan gynnwys arolygiad o gofnodion busnes) a gyflawnir mewn cysylltiad â’r canlynol— a cais am awdurdod; neu b sicrhau y cydymffurfir ag unrhyw ofynion a osodir ar ddeiliad awdurdod. 2 Y ffi yw £38.05 am bob chwarter awr neu ran o chwarter awr (gan gynnwys yr amser a dreulir ar arolygu, ar deithio ac ar weinyddu cysylltiedig), yn ddarostyngedig i leiafswm ffi o £76.10 am bob ymweliad. 3 Yn y rheoliad hwn ystyr “awdurdod” (“ authority ”“) yw awdurdod i ddyroddi pasbortau planhigion a roddir o dan erthygl 8 o Orchymyn Iechyd Planhigion (Phytophthora ramorum) (Cymru) 2006 neu erthygl 29 o’r GIP. Tatws sy’n tarddu o’r Aifft: ffioedd 6 1 Pan fo arolygydd yn cymryd sampl o datws sy’n tarddu o’r Aifft, er mwyn canfod, at ddibenion paragraff 5 o’r Atodiad i’r Penderfyniad, a yw’r tatws hynny wedi eu heintio â Ralstonia solanacearum (Smith) Yabuuchi et al., rhaid i’r mewnforiwr dalu i Weinidogion Cymru ffi o £117.36 mewn perthynas â phob lot y cymerir sampl ohoni. 2 Yn y rheoliad hwn ystyr “y Penderfyniad” (“ theDecision ”) yw Penderfyniad Gweithredu’r Comisiwn 2011/787/EU sy’n awdurdodi Aelod-wladwriaethau i weithredu mesurau argyfwng dros dro yn erbyn lledaenu Ralstonia solanacearum (Smith) Yabuuchi et al., mewn cysylltiad â’r Aifft . Dirymu 7 Mae Rheoliadau Iechyd Planhigion (Ffioedd) (Cymru) 2012 wedi eu dirymu. Alun Davies Y Gweinidog Cyfoeth Naturiol a Bwyd, un o Weinidogion Cymru 7 Gorffennaf 2013